Macro Newsletter 25 Iulie 2024
Activitatea în sectorul privat din Franța și-a temperat contracția în luna iulie 2024, pe fondul expansiunii din servicii. Indicele agregat al activității a crescut până la 49,5 puncte, cel mai ridicat nivel din ultimele 3 luni (o valoare sub 50 arată contracție), de la 48,2 puncte, în condițiile în care indicele sectorului serviciilor a crescut până la 50,7 puncte, de la 48,8 puncte. Indicele activității din industria prelucrătoare a scăzut cu 1,2 puncte, până la 44,1 puncte, cel mai redus nivel din ultimele 6 luni, în condițiile unei scăderi a indicelui producției cu 1,2 puncte, până la 44,1 puncte. Contracția activității din sectorul privat a avut loc pe fondul accentuării creșterii costurilor de producție și a prețurilor produselor finite. (S and P Global)